
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 199 
                                                            din 29 septembrie 2021
privind restabilirea situației de Carte Funciară pentru imobilul de natură teren intravilan,

situat în Municipiul Sighișoara, str. Târnavei, nr. 12, în suprafață de 560 mp.,

înscris în C.F. nr. 59750 Sighișoara (C.F. vechi nr. 9770)
Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 25.502/13.09.2021 şi la Consiliul Local Sighișoara cu nr. 26.667/22.09.2021, de referatul de aprobare, înregistrat cu nr. 25.505/13.09.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere nota internă cu nr. 17.787/IX/5/24.06.2021, întocmită de Biroul Public Cadastru, Topometrie și Administrare Terenuri Agricole și Forestiere, prin care se solicită Serviciului Evidența Patrimoniului și Fond Locativ punerea la dispoziție a unui act administrativ în baza căruia să se poată opera la B.C.P.I. Sighișoara radierea dreptului de concesiune înscris în C.F. nr. 59750 Sighișoara;

Având în vedere faptul că, potrivit extrasului C.F. nr. 59750 Sighișoara există, înscris ca sarcină, dreptul de concesiune a S.C. Sig Mild S.R.L., conform contractului de concesiune nr. 108/5828/08.11.1996;

Având în vedere faptul că, în sensul încetării, din orice cauză, a contractului de concesiune antemenționat nu a fost adoptată nicio hotărâre a consiliului local, o mențiune a anulării acestuia pe motiv de nerealizare a obiectivului, fiind notată doar în registrul de licitații din anul respectiv;

Având în vedere radierea S.C. Sig Mild S.R.L. din Registrul Comerțului, astfel că societatea nu mai subzistă ca subiect de drept, nemaibeneficiind de capacitatea de a avea sau a-și exercita drepturile și obligațiile;

Având în vedere prevederile art. 871 alin. (3) din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 7/1996, Legea cadastrului şi a publicităţii imobiliare, republicată, cu modificările și completările ulterioare;

Având în vedere faptul că radierea sarcinii, cu referire la intabularea dreptului de concesiune în urma încheierii contractului de concesiune nr. 108/5828/08.11.1996, între Consiliul Local Sighișoara, în calitate de concedent și S.C. Sig Mild S.R.L., în calitate de concesionar, notată în C.F. nr. 59750 (nr. C.F. vechi: 9770, transcris din C.F. nr. 3517 și C.F. nr. 5850) asupra imobilului – teren, în suprafață de 560 mp., înscris sub nr. top. 1981/1/1/1/1, 1972/1/1/2/1, se poate realiza prin adoptarea unei hotărâri a Consiliului Local Sighișoara în acest sens;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 25.503/13.09.2021, prin care se propune radierea sarcinii, cu referire la intabularea dreptului de concesiune în urma încheierii contractului de concesiune nr. 18/5828/08.11.1996, între Consiliul Local Sighișoara, în calitate de concedent și S.C. Sig Mild S.R.L., în calitate de concesionar, notată în C.F. nr. 59750 (nr. C.F. vechi: 9770, transcris din C.F. nr. 3517 și C.F. nr. 5850) asupra imobilului – teren, în suprafață de 560 mp., înscris sub nr. top. 1981/1/1/1/1, 1972/1/1/2/1 și restabilirea situației de C.F. cu privire la imobilul amintit;
               Având în vedere avizele favorabile ale tuturor comisiilor pe domenii de specialitate;

În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se ia act și se constată faptul că, contractul de concesiune nr. 108/5828/08.11.1996, încheiat între Consiliul Local Sighișoara, în calitate de concedent și S.C. Sig Mild S.R.L., în calitate de concesionar, având ca obiect terenul situat în Municipiul Sighișoara, str. Târnavei, nr. 12, înscris în C.F. nr. 3517 și C.F. nr. 5850 sub nr. top. 1972/1/1/2/1, respectiv nr. top. 1981/1/1/1/1 (actualmente înscris în C.F. nr. 59750), în suprafață de 560 mp., destinat construirii unei hale alimentare, a încetat.

Art. 2. Date fiind prevederile articolului precedent se va proceda la efectuarea operațiunilor necesare pentru radierea sarcinii, cu referire la intabularea dreptului de concesiune în urma încheierii contractului de concesiune nr. 18/5828/08.11.1996, între Consiliul Local Sighișoara, în calitate de concedent și S.C. Sig Mild S.R.L., în calitate de concesionar, notată în C.F. nr. 59750 (nr. C.F. vechi: 9770, transcris din C.F. nr. 3517 și C.F. nr. 5850) asupra imobilului – teren, în suprafață de 560 mp., înscris sub nr. top. 1981/1/1/1/1, 1972/1/1/2/1.

Art. 3. Prezenta hotărâre se va depune la Biroul de Cadastru și Publicitate Imobiliară Sighișoara în vederea radierii dreptului de concesiune.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Public Cadastru, Topometrie și Administrare Terenuri Agricole și Forestiere, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică și Biroul Impozite și Taxe – Direcția Economică din cadrul Municipiului Sighişoara.

Art. 5. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan                                        
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  3 ex. Serviciul Evidența Patrimoniului și Fond Locativ; 

  1 ex. Compartimentul Evidență și Administrare Terenuri;

  1 ex. Biroul Juridic;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  2 ex. Biroul Public Cadastru, Topometrie și Administrare Terenuri Agricole și Forestiere.  

15 ex.  

B.A. 
